EGCO บวก 6% หลังโชว์กำไร Q1 โตสนั่น 6 เท่าตัว! โบรกชูเป้า 257 บ. อัพไซด์สูง 51%
EGCO บวก 6% หลังโชว์กำไร Q1 โตสนั่น 6 เท่าตัว! โบรกชี้ธุรกิจเติบโตต่อเนื่องในระยะยาวตามการ COD โรงไฟฟ้าใหม่ แนะ “ซื้อ” เป้า 257 บ. อัพไซด์สูง 51%
EGCO บวก 6% หลังโชว์กำไร Q1 โตสนั่น 6 เท่าตัว! โบรกชี้ธุรกิจเติบโตต่อเนื่องในระยะยาวตามการ COD โรงไฟฟ้าใหม่ แนะ “ซื้อ” เป้า 257 บ. อัพไซด์สูง 51%
12 พ.ค. 2565

ผู้สื่อข่าวรายงานว่าวันนี้ (12 พ.ค. 2565) ราคาหุ้นบริษัท ผลิตไฟฟ้า จำกัด (มหาชน) หรือ EGCO ณ เวลา 10:20 น. อยู่ที่ระดับ 170.50 บาท เพิ่มขึ้น 9.50 บาท หรือ 5.90% โดยทำจุดสูงสุดที่ 171.50 บาท และทำจุดต่ำสุดที่ 166.50 บาท ด้วยมูลค่าการซื้อขาย 454.70 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 50.73%

สำหรับราคาหุ้น EGCO ที่ปรับตัวขึ้นมาบนกระดานนั้นคาดจะมาจากนักลงทุนเข้ามาเก็งกำไรหลังบริษัทฯ รายงานผลประกอบการงวดไตรมาส 1/2565 มีกำไรสุทธิอยู่ที่ 4,115 ล้านบาท เพิ่มขึ้น 603% จากงวดเดียวกันของปีก่อน ที่มีกำไร 585.46 ล้านบาท
โดยบล.โนมูระ พัฒนสิน ระบุในบทวิเคราะห์ว่า มอง Positive ต่อกำไรปกติไตรมาส 1/2565 ของ EGCO ที่ 4,449 ล้านบาท เพิ่มขึ้น 97% จากงวดเดียวกันของปีก่อน และเพิ่มขึ้น 92% จากไตรมาสก่อน สูงกว่าคาด 27% จากประโยชน์ของก๊าซฯต้นทุนต่ำที่ Lock ไว้ของโรง Paju ดีกว่าคาดมาก โดยกำไรโตสูงทั้งจากงวดเดียวกันของปีก่อน และจากไตรมาสก่อน หลักๆเพราะส่วนแบ่งกำไรฯ ที่โตสูง 122% จากงวดเดียวกันของปีก่อน และเติบโต 252% จากไตรมาสก่อน ตามกำไรของโรง Paju หนุน คาดกำไรปกติไตรมาส 2/2565 จะลดลงจากไตรมาสก่อน จากกำไรโรง Paju กลับสู่ระดับปกติ
ทั้งนี้ คงคำแนะนำ “ซื้อ” ราคาเป้าหมาย 257 บาท/หุ้น มองเป็นหนึ่งในตัวเลือกโรงไฟฟ้าที่ได้รับผลกระทบจากGeopolitical risk ต่ำ และธุรกิจเติบโตต่อเนื่องในระยะยาวตามการ COD โรงไฟฟ้าใหม่ คาดกำไรปกติเติบโตเฉลี่ย 5% CAGR ใน 2565-2567